Barua ya kirafiki
S.L.P 96500,
Mombasa.

13/01/22

Kwa mpendwa mume wangu,

Pokea salamu zangu nyingi kutoka kwangu laazizi.Mimi na mwanao hatuna
neno twamshukuru Jalali.Tumekupeza na tunakutamani kusema kweli.Toka
uondoke kwenda ng'ambo nimebaki na ukiwa.Ijapokuwa tumekuwa tukizungumza
kupitia njia ya simu ila bado hutamani ungekuwa kando yangu.Nina mengi
yakukufahamisha kusema kweli.Ninasubiri wakati utarudi nyumbani ili
nikufanyie sherehe.Mama na baba hawajambo.Wamekuwa wakijitahidi
kuhakikisha kuwa navaa tabasamu siku zote lakini naamini wewe pekee
ndiwe utakayelikamilisha.Wavyele wako wametuma salami zao.

Mwanao alifanya mtihani wa darasa la nane na kufaulu tu vyema.Kwa sasa
anasubiri kujiunga na kidato cha kwanza.Ninadhani wamfahamu mtoto wako
akiamua jambo lake hapingiki.Alipomaliza masomo ya darasa la nane
aligundua kuwa ana talanta ya uchoraji hivyo basi siku hizi nyumba yetu
imejaa michoro yake.Amedhihirisha ustadi ambao sikuufikiria hata siku
moja.Katika umri wake mdogo wa miaka kumi na miwili anapokea kipato kama
sisi wazazi wake.Picha zile anazochora huziuza na kupata pesa.Hatuna
budi kumwonea fahari.

Dhamira kuu ya kukuandikia waraka huu nikukujuza kwamba hivi karibuni
tunatarajia mgeni.Mwanzoni nilichukulia kwamba nilikuwa nimeshikwa na
homa la Malaria.Sababu iliyonifanya nifikirie hivyo ni hali ya kutapika
kila asubuhi.Aghalabu nilikuwa najihisi mchovu na hata kutopata
hedhi.Hali iliponizidia niliamua kwenda kutafuta matibabu hosipitalini
na hapo ndipo nilipojuzwa na daktari aliyechukua vipimo kuwa nilikuwa
nimehimili.Kwanza nilishtuka na kumwomba daktari kurudia usemi wake.

Hakusita alinidhihirishia kwa kunionyesha jinsia ya mtoto kupitia
mashine maalum.Hapo ndipo macho yangu yalifunguka na nikaamini ukweli
aliousema daktari.Najua wajiuliza mtoto alionekana kuwa jinsia gani.Nina
furaha kuu kukufahamisha kwamba hatimaye maombi yako yamejibiwa.Mtoto
tunayemtarajia ni wa kike.Natamani ungekuwa nyumbani ili tusherehekee
pamoja habari hizi njema.Sijaweza kujizuia kufurahi toka nizipate habari
hizi.Natumai pia wewe popote ulipo utakapozipata hutaweza kujizuia.

Kwa sasa nina ujauzito wa miezi sita kwa sababu miezi mitatu imepita
baada ya kufahamu kuna kiumbe kinachokua polepole tumboni
mwangu.Nakuhitaji wakati huu ila sina budi kupambana peke yangu maana
uko mbali.Inabidi tujiandae kwa sababu ya mtoto huyu.Mahitaji yake
lazima tuyakidhi.Kuongezeka kwa mtoto mwengine katika familia yetu
kutaongeza majukumu yetu sisi kama wazazi.Nakuomba usiwe na ubaguzi
kutokana na kutamani kupata mtoto wa kisichana.Tuwapende wote sawa na
kuwajali bila kuchagua.

Kumbe kabla uondoke ulikuwa umepanda mbegu ndani yangu.Kifungua mimba
wetu hana mwao kuhusiana na suala hili.Ningependa usimweleze lolote kwa
sababu hatuwezi kujua kama atafurahia ama atakereka.Amekuwa akiniona na
dalili za kuugua kwa muda mrefu sasa.Nimeenda hosipitali ila
nimemdanganya kuhusu ripoti niliyopokea hosipitali.Nimepanga kumpeleka
kwa mama yangu ili akae naye hata nitakapojifungua.Vilevile nimeanza
kumnunulia nguo binti yetu na vitu vyake ambavyo atavitumia pindi
atakapokuja duniani.Mimba hii inanilemea sana utadhani nimebeba
pacha.Imenilazimu kutafuta mama ambaye atanisaidia kazi za ndani.Kwa
sasa nahitaji usaidizi mara kwa mara.Natumai utakaposoma barua hii
utakatisha safari yako na kurudi nyumbani.Twakuhitaji mume wangu.Rudi
nyumbani sije upweke ukaniua mpenzi.Imebaki miezi mitatu ili
nikajifungue.Ni matumaini yangu kwamba hata kama hutaweza kurudi sasa
utakuja hosipitali ili kunitia moyo nipate kujifungua salama salmini.

Usisahau kunitumia pesa za kutosha ili nikienda hosipitali niweze
kulipia kila huduma.Nashukuru kwa penzi lako la dhati kwangu na siku
zote nitakupenda.

Ni Mimi wako,

Seline Mutiso.


Question: Wanamshukuru nani
Answer: Jalali